जानकारी के मुताबिक सोमवार को सुबह जब उप डाकपाल नंदलाल सैनी ने पोस्ट ऑफिस खोला तो सामान बिखरा और तिजोरी टूटी हुई मिली। उसके बाद उप डाकपाल ने इसकी सूचना अपने उच्चाधिकारियों और पुलिस को दी। सूचना पर एसएचओ विश्वजीतसिंह और डाक विभाग के निरीक्षक आरपी कुमावत वहां पहुंचे। उन्होंने मामले की जांच की तो सामने आया कि चोर डाक विभाग की दीवार फांदकर पीछे के दरवाजे से ताला तोड़कर अंदर घुसे। चोरों ने वहां रखी तिजोरी को तोड़ा और उसमें रखे 23 हजार रुपए चुरा लिए। चोरों ने इधर उधर भी तलाशी ली, लेकिन उनके कुछ हाथ नहीं लगा।